recursal/SuperWikiNEXT-32B huggingface dataset:
[CH3NH3]I தூள்r
**மெத்திலமோனியம் ஆலைடுகள்** (*Methylammonium halide*) என்பவை [CH3NH3]+X− என்ற மூலக்கூற்று வாய்ப்பாட்டால் விவரிக்கப்படும் கரிம ஆலைடுகளாகும், இங்குள்ள X என்பது மெத்திலாமோனியம் புளோரைடுக்கு F ஆகவும், மெத்திலமோனியம் குளோரைடுக்கு Cl ஆகவும், மெத்திலமோனியம் புரோமைடுக்கு Br ஆகவும் மெத்திலமோனியம் அயோடைடுக்கு I ஆகவும் குறியீடுகள் இடம்பெறும். பொதுவாக இவை வெள்ளை அல்லது வெளிர் நிறத்தில் தூளாக காணப்படுகின்றன.

பயன்பாடுகள்
-----------

மெத்திலமோனியம் ஆலைடு உப்புகள் பெரோவ்சுஸ்கைட்டு சூரிய மின்கலங்களின் பகுதி கூறுகளாகும். இவை வணிகமயமாக்கலுக்கு மதிப்பீடு செய்யப்படுகின்றன. அயோடைடு பொதுவாகப் பயன்படுத்தப்படுகிறது. பல்வேறு அம்மோனியம் ஆலைடுகளின் அடிப்படையில் காந்த-ஒளியியல் தரவு சேமிப்பக கருத்துருக்கள் சோதிக்கப்படுகின்றன.

தயாரிப்பு
---------

மெத்திலமோனியம் ஆலைடு சேர்மங்கள் பொதுவாக சமமான அளவு மெத்திலமீனை பொருத்தமான ஆலைடு அமிலத்துடன் சேர்த்து வினைபுரியச் செய்வதன் மூலம் தயாரிக்கப்படுகின்றன. எடுத்துக்காட்டாக, மெத்திலமோனியம் அயோடைடு 0 °C இல் மெத்திலமீனுடன் ஐதரயோடிக் அமிலத்தைச் சேர்த்து 120 நிமிடங்களுக்கு வினைபுரியச் செய்து 60 பாகை செல்சியசு வெப்பநிலையில் ஆவியாக்குவதன் மூலம் தயாரிக்கப்படுகிறது.

CH3NH2 + HI → [CH3NH3]I

படிகவியல்
---------

மெத்திலமோனியம் ஆலைடுகளின் படிகவியல் மிகவும் ஆய்வுக்கு உட்பட்டதாகும். இயே.எசு. எண்டிரிக்சு 1928 ஆம் ஆண்டில் இவை பற்றிய ஆரம்பகால கட்டுரையை வெளியிட்டார். மெத்திலமோனியம் குளோரைடு மீண்டும் 1946 ஆம் ஆண்டிலும் 1961 ஆம் ஆண்டில் மெத்திலமோனியம் புரோமைடும் ஆய்வு செய்யப்பட்டன.

மேலும் காண்க
------------

* மெத்திலமோனியம் நைட்ரேட்டு

மேற்கோள்கள்
-----------

1. ↑  Li, Hangqian. (2016). "A modified sequential deposition method for fabrication of perovskite solar cells". *Solar Energy* **126**: 243–251. doi:10.1016/j.solener.2015.12.045. Bibcode: 2016SoEn..126..243L.
2. ↑  Náfrádi, Bálint (24 November 2016). "Optically switched magnetism in photovoltaic perovskite CH3NH3(Mn:Pb)I3". *Nature Communications* **7**: 13406. doi:10.1038/ncomms13406. பப்மெட்:27882917. Bibcode: 2016NatCo...713406N.
3. ↑  Qiu, Jianhang; Qiu, Yongcai; Yan, Keyou; Zhong, Min; Mu, Cheng; Yan, He; Yang, Shihe (2013), "All-solid-state hybrid solar cells based on a new organometal halide perovskite sensitizer and one-dimensional TiO2 nanowire arrays", *Nanoscale*, **5** (8): 3245–3248, Bibcode:2013Nanos...5.3245Q, doi:10.1039/C3NR00218G, PMID 23508213
4. ↑  Hendricks, J.S. (1928), "The crystal structures of the monomethyl ammonium halides", *Z. Kristallogr.*, **67** (1): 106–118, doi:10.1524/zkri.1928.67.1.106, S2CID 101288454
5. ↑  Hughes, Edward W.; Lipscomb, William N. (1946), "The Crystal Structure of Methylammonium Chloride", *J. Am. Chem. Soc.*, **68** (10): 1970–1975, doi:10.1021/ja01214a029
6. ↑  Gabe, E.J. (1961), "The crystal structure of methylammonium bromide", *Acta Crystallogr.*, **14** (12): 1296, doi:10.1107/S0365110X6100382X
**சி.டி. துங்கல்** (கே டிசெரிங் துங்கல்) இந்திய நாட்டினைச் சேர்ந்த அரசியல்வாதி ஆவார். இவர் தற்போது மேல் தாடோங் தொகுதியில் இருந்து சிக்கிம் மாநில சட்டமன்ற உறுப்பினராக பணியாற்றுகிறார். 

இவர் 2019 ஆம் ஆண்டிலிருந்து சிக்கிம் கிராந்திகாரி மோர்ச்சா என்ற கட்சியில் அரசியல் உறுப்பினராக இணைந்துள்ளார்.

ஆரம்ப வாழ்க்கை மற்றும் கல்வி
----------------------------

சிக்கிமில் லெப்டினன்ட் அகசிடின் துங்கல் மற்றும் பெமா ஓங்கிட் லெப்சா ஆகியோருக்கு 1959 ஆம் ஆண்டில் பிறந்தார். விக்டோரியா ஆண்கள் பள்ளியில் (குர்சியோங்) பள்ளிப்படிப்பை முடித்தார். 1984 ஆம் ஆண்டில் அசாம் பொறியியல் கல்லூரி, குவகாத்தியில் இளங்கலை பொறியியல் (கட்டடக்கலை) முடித்தார்.

அரசியல் வாழ்க்கை
----------------

2019 ஆம் ஆண்டு அரசியலுக்குத் திரும்பிய ஓய்வு பெற்ற பொறியாளர் மற்றும் அதிகாரியான இவர், சிக்கிம் சனநாயக முன்னணி கட்சிக்காக 2019 சிக்கிம் மாநில சட்டமன்ற தேர்தலில் வெற்றி பெற்றார். மேலும் 25-மேல் தடோங் தொகுதியில் இருந்து சட்டமன்ற உறுப்பினராக தேர்ந்தெடுக்கப்பட்டார். 

துங்கல் 416 வாக்குகள் வித்தியாசத்தில் ஆனந்த் லாமாவை தோற்கடித்தார்.  

தற்போது, இவர் சாலை மற்றும் பாலங்கள் துறை, சுமார்ட் சிட்டி கேங்டாக் மற்றும் நாம்ச்சி, பொது சுகாதார பொறியியல் துறை மற்றும் சிக்கிம் அரசாங்கத்தின் நீர்ப்பாசனம் மற்றும் வெள்ளக் கட்டுப்பாட்டுத் துறை ஆகியவற்றின் ஆலோசகராக உள்ளார்.

மேற்கோள்கள்
-----------

1. ↑  "Gay Tshering Dhungel(SDF):Constituency- UPPER TADONG(EAST) - Affidavit Information of Candidate:". .
2. ↑  "UPPER TADONG ASSEMBLY ELECTION RESULTS 2019". .
3. ↑  "Sikkim Assembly and parliament results live | Sikkim CM Pawan Chamling wins both Assembly seats". .
4. ↑  "IndiaVotes AC: Sikkim 2019". .
5. ↑  "Meeting discusses mitigation strategies for Lumsey landslide" (in en). .
**அததொ-பி-12** (**HAT-P-12)** என்பது வேட்டை நாய்கள் விண்மீன் குழுவில்ல் சுமார் 463 ஒளி ஆண்டுகள் தொலைவில் உள்ள 13 தோற்றப் பொலிவுப் பருமையும் குறைந்த உலோகமும் கொண்ட K வகைக் குறுமீனாகும், இது ஒரு புறக்கோளைக் கொண்டுள்ளது.

பெயரிடல்
--------

*அததொ-பி-12* என்ற பெயர், அததொ வலைப்பிணையத் திட்டத்தால் கோள் அமைந்த 12 ஆவது விண்மீன் இது என்பதைக் குறிக்கிறது.

2022 ஆகத்தில், இந்தக் கோள் அமைப்பு மூன்றாவது புற உலகங்கள் பெயரீட்டுத் திட்டத்தால் பெயரிடப்பட்ட 20 அமைப்புகளில் சேர்க்கப்பட்டுள்ளது.  அங்கேரியில் இருந்து ஒரு குழு முன்மொழிந்து ஏற்கப்பட்ட பெயர்கள் 2023, ஜூனில் அறிவிக்கப்பட்டன. அததொ-பி-12 **கொமண்டோர்** என்றும், அதன் கோளுக்கு அங்கேரியக் கொமண்டோர் மற்றும் புலி நாய் இனங்களின் பெயரால் **புலி என்றும்** பெயரிடப்பட்டுள்ளது.

கோள் அமைப்பு
------------

2009 ஆம் ஆண்டில், அததொ-பி-12 பி என்ற புறக்கோள், இந்த விண்மீனைச் சுற்றி வருவதாக அததொ வலைப்பிணையத் திட்டத்தால் கண்டுபிடிக்கப்பட்டது. கோள்கடப்பு முறையைப் பயன்படுத்தளிந்தக் கோள் கண்டுபிடிக்கப்பட்டு ஆர விரைவு அளவீடுகள் வழி உறுதிப்படுத்தப்பட்டது. கோல்கடப்பு நேர வேறுபாடுகள் அமைப்பில் கூடுதலான கடப்பு சாராத கோள்களின் சாத்தியமான இருப்பை பரிந்துரைக்கின்றன. 

அததொ-பி-12 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b / Puli** | 0.211 ± 0.012 *M*J | 0.0384 ± 0.0003 | 3.2130598 ± 0.000006 | 0 |
| **c** (உறுதிப்படுத்தப்படவில்லை) | 0.218 *M*J | — | 8.853 | 0.15499 | 73.5° | — |

மேலும் பார்க்கவும்
------------------

* சூரியப் புறக்கோள்களின் பட்டியல்

மேற்கோள்கள்
-----------

வெளி இணைப்புகள்
---------------

1. ↑  "List of ExoWorlds 2022". IAU. 8 August 2022. .
2. ↑
3. ↑
**தேசிய உதவித்தொகை புறையம்** (National Scholarship Portal ,சுருக்கமாக NSP) அல்லது தேசிய உதவித்தொகை இணையவாசல் என்பது இந்திய அரசாங்கத்தின் இணையப் புறையம் ஆகும், இது மாணவர்களுக்கு அரசு உதவித்தொகைகளை விண்ணப்பித்தல், செயலாக்குதல், சரிபார்த்தல் மற்றும் அனுமதித்தல் ஆகிய செயல்பாடுகளைச் செய்ய வழிவகுக்கிறது. இது முரண்பாடுகளைக் குறைப்பது மற்றும் மாணவர்களுக்கு உதவித்தொகையை வழங்குவதற்கான பொதுவான, பயனுள்ள மற்றும் வெளிப்படையான வழியை வழங்குவதை நோக்கமாகக் கொண்டுள்ளது.மாநிலங்கள் மற்றும் ஒன்றிய அரசாங்கத்தால் நடத்தப்படும் நூற்றுக்கணக்கான உதவித்தொகைகளை ஒன்றிணைப்பதன் மூலம் உதவித்தொகைக்கு விண்ணப்பிக்கும் இந்திய மாணவர்களுக்கான "ஒரே தள" புறையமாக இது உள்ளது. இது அரசாங்கத்தின் டிஜிட்டல் இந்தியா மற்றும் தேசிய மின் ஆளுமைத் திட்டத்தின் ஒரு பகுதியாகும்.

வரலாறு
------

2016 இல்  இந்திய அரசு தேசிய உதவித்தொகை இணையதளத்தை அறிமுகப்படுத்தியது.

2018 ஆம் ஆண்டில், ஏழை மற்றும் கிராமப்புற மாணவர்கள் இணையவாசலை அணுகுவதற்கு இந்திய அரசாங்கம் தேசிய உதவித்தொகை புறைய மொபைல் செயலியை அறிமுகப்படுத்தியது.   இது சிறுபான்மை நலத்துறைஅமைச்சகத்தால் உருவாக்கப்பட்டது. 

முழு இணைய அடிப்படையிலான புறையம் 2020 இல் தொடங்கப்பட்டது.

2022 ஆம் ஆண்டில், குசராத்தைச் சேர்ந்த 1,000 க்கும் மேற்பட்ட சிறுமிகளின் உதவித்தொகை விண்ணப்பங்களை சரிபார்க்கத் தவறியதற்காக இது விமர்சிக்கப்பட்டது, இதனால் அவர்களுக்கு உதவித்தொகை மறுக்கப்பட்டது. 

இது நேரடிப் பலன் பரிமாற்ற அமைப்பு மூலம் நிதிகளை விநியோகிக்கிறது.

வெளி இணைப்புகள்
---------------

* அதிகாரப்பூர்வ இணையதளம்

1. ↑  Chakrabarty, Amitava (5 May 2022). "Funding education through scholarship: How to avail it in India?" (in en). *Financialexpress*. .
2. ↑  "Digital India is a global success story". *Times of India Blog*. 24 September 2022. .
3. ↑  "About Us - National Scholarship Portal". .
4. ↑  Sharma, Aman. "PMO steps in as Modi government's scholarship portal faces glitch". *The Economic Times*. .
5. 1 2 . .
6. ↑ . .
7. ↑ . .
8. ↑  Chakrabarty, Amitava (5 May 2022). "Funding education through scholarship: How to avail it in India?" (in en). *Financialexpress*. .
9. ↑  "Applications of students from minority community: 'Pending verification', over 1,000 girls miss scholarship". .
**மகுண்ட சுப்பராம ரெட்டி** (*Magunta Subbarama Reddy*) இந்தியாவைச் சேர்ந்த ஓர் அரசியல்வாதியாவார். 1947 ஆம் ஆண்டு நவம்பர் மாதம் 26 ஆம் தேதியன்று நெல்லூர் மாவட்டத்தில் மகுண்ட ராகவ ரெட்டிக்கு மகனாக இவர் பிறந்தார். 1991 ஆம் ஆண்டு நடைபெற்ற பொதுத் தேர்தலில் ஓங்கோல் மக்களவைத் தொகுதியில் காங்கிரஸ் (ஐ) சார்பில் போட்டியிட்டு வெற்றி பெற்றார். 1991 முதல் 1996 வரை மக்களவை உறுப்பினராக நாடாளுமன்றத்தில் பிரதிநிதித்துவப்படுத்தினார்.

வாழ்க்கைக் குறிப்பு
-------------------

மகுண்ட சுப்பராம ரெட்டி கர்நாடகா மாநிலம் தும்கூரில் பொறியியல் படித்துவிட்டு படிப்பை இடையில் நிறுத்திக் கொண்டார். 1967 ஆம் ஆண்டு பிப்ரவரியில் பார்வதியை திருமணம் செய்து கொண்டார். இவர்களுக்கு ஒரு மகன் மற்றும் 1 மகள் உள்ளனர். 

பாலாச்சி குழுமத்தின் நிறுவனராக மகுண்ட சுப்பராம ரெட்டி அறியப்படுகிறார். மகுண்டா சுப்பராமிரெட்டி அறக்கட்டளை மூலம் இலவச குடிநீர் விநியோகம் செய்து சமூகப்பணியாற்றினார். நெல்லையில் உள்ள ரங்கநாதசுவாமி கோவிலின் அறங்காவலராக இருந்தார். சென்னை கலாசாகர் கல்வி நிறுவனத்தின் துணைத் தலைவராகப் பணியாற்றினார். ஏழைகளுக்கு இலவச குடிநீர் விநியோகம், கோயில்கள் கட்டுதல், சமுதாயக் கூடங்கள், நலிந்த பிரிவினருக்கு திருமண மண்டபங்கள் கட்டுதல் போன்ற சேவை நிகழ்ச்சிகளில் பங்கேற்றார்.

மேற்கோள்கள்
-----------

1. ↑  "SC upholds life sentence of Maoist in ex-MP killing case". Hindustan Times. 27 July 2009.. பார்த்த நாள்: 7 October 2021.
2. ↑  K. K. Thomas (1996). *Asian Recorder*. Recorder Press. பக். 25314. .
3. ↑  "Supreme Court of India Pantangi Balarama Venkata Ganesh vs State Of A.P on 23 July, 2009". Indian Kanoon.. பார்த்த நாள்: 7 October 2021.

புற இணைப்புகள்
--------------

* Official biographical sketch in Parliament of India website
தொகு பாலம், சக்ககுட்டா, இராயகடா நகரம்
**இராயகடா** (**Rayagada**) இந்தியாவின் ஒடிசா மாநிலத்தில் உள்ள ராயகடா மாவடடத்தின் நிர்வாகத் தலைமையிடமும், நகராட்சியும் ஆகும். இராயகடா நகரத்தை 1545-இல் நிறுவியவர் ஜெய்ப்பூர் இராச்சியத்தின் மன்னர் விஸ்வநாத் தேவ் கஜபதி (கிபி 1527-1531) ஆவார். 1947-இல் இந்திய விடுதலைக்கு முன்னர் வரை ராயகடா நகரம், ஜெய்ப்பூர் இராச்சியத்தின் தலைநகராக விளங்கியது. இந்நகரம் அருகே உள்ள தேவகிரி மலையில் பஞ்சமுக சிவலிங்கம் கோயில் உள்ளது.

மக்கள் தொகை பரம்பல்
-------------------

2011 ஆம் ஆண்டு இந்திய மக்கள் தொகை கணக்கெடுப்பின் படி, 24 வார்டுகளும், 16,362 வீடுகளும் கொண்ட ராயகடா நகரத்தின் மொத்த மக்கள்தொகை 71,208 ஆகும். அதில் ஆண்கள் 36,036 மற்றும் 35,172 பெண்கள் உள்ளனர். பாலின விகிதம் 1000 ஆண்களுக்கு 976 பெண்கள் வீதம் உள்ளனர். சராசரி எழுத்தறிவு 78.62% ஆக உள்ளது. மக்கள்தொகையில் இந்துக்கள் 94.06%, இசுலாமியர் 2.21%, கிறித்தவர்கள் 2.93% மற்றும் பிறர் 0.81% ஆகவுள்ளனர். இநநகரத்தில் பெரும்பான்மையோர் ஒடியா மொழி பேசுகின்றனர்.

அரசியல்
-------

இந்நகரம் இராயகடா சட்டமன்றத் தொகுதிக்கும் (பட்டியல் பழங்குடி மக்களுக்கு ஒதுக்கப்பட்டுள்ளது), கோராபுட் மக்களவை தொகுதிக்கும் உட்பட்டது.

மேற்கோள்கள்
-----------

* KSB Singh (1939). *Nandapur A Forsaken Kingdom*. Utkal Sahitya Press. பன்னாட்டுத் தரப்புத்தக எண்:978-81-86772-17-1. .

1. ↑  KSB Singh 1939, ப. 16.
2. ↑  Rayagada Population Census 2011

வெளி இணைப்புகள்
---------------

* Official website of Rayagada district
**சத்தீஸ்கர் உருவாக்கப்பட்ட நாள்** , அல்லது **சத்தீஸ்கர் ராஜ்ய விழா**, என்பது சத்தீஸ்கரை ஒரு சுதந்திர மாநிலமாக நவம்பர் 1, 2000 அன்று இந்திய அரசு அதிகாரப்பூர்வமாக அறிவித்ததை நினைவுகூறும் வகையில்  ஒவ்வொரு ஆண்டும் கொண்டாடப்பட்டு வருகிறது. சத்தீஸ்கர் நாட்டின் 26 வது மாநிலமாக ஆக்கப்பட்டது. முன்னதாக, இது மத்தியப் பிரதேசத்தின் ஒரு பகுதியாக இருந்தது.

வரலாறு
------

சத்தீஸ்கர் **தட்சிண கோசலம்** என்ற பெயராலே முன்னதாக அழைக்கப்பட்டது, இது முகலாயர் காலத்தில் **ரத்தன்பூர்** என்று மறுபெயரிடப்பட்டட் து. இருப்பினும், மராத்தியப் பேரரசின் ஆட்சியின் போது தான், சத்தீஸ்கர் என்ற பெயர் பிரபலமானது மற்றும் 1795 ஆம் ஆண்டில் தான் இந்த பெயர் அதிகாரப்பூர்வ ஆவணத்தில் முதன்முதலில் தோன்றியது. இப்பகுதி கலிங்கத்தின் சேடி வம்சத்தின் ஒரு பகுதியாக இருந்தது, இடைக்காலத்தில், கிழக்கு சத்தீஸ்கரின் பெரும் பகுதி ஒடிசாவின் சம்பல்பூர் இராச்சியத்தால் ஆளப்பட்டது.

இதற்கிடையில், சத்தீஸ்கரின் புராண பெயர் *கோசலை ராஜ்ஜியம்* (பகவான் ஸ்ரீ ராமரின் தாய்)  என்றும் ஒரு கருதுகோள் உண்டு. மேலும் சத்தீஸ்கர் என்ற சொல் 36 கோட்டைகளைக் குறிக்கிறது, ஏனெனில் இப்பகுதியில் உள்ள கோட்டைகளின் எண்ணிக்கைகளிலிருந்து கூட இந்த மாநிலம் இப்பெயரை பெற்றிருக்கலாம். ஆகஸ்ட் 25, 2000 அன்று, இந்தியக்குடியரசுத் தலைவர் மத்தியப்பிரதேச மறுசீரமைப்புச் சட்டத்திற்கு  ஒப்புதல் அளித்தார். அதன்படி 2000-ம் ஆண்டு நவம்பர் 1-ம் தேதியை மத்தியப்பிரதேசத்தை இரண்டாகப் பிரித்து சத்தீஸ்கர், மத்தியப்பிரதேசம் என மத்திய அரசு நிர்ணயித்த படி பிரிக்கப்பட்டது. 
அப்போதிருந்து, சத்தீஸ்கரின் தலைநகரான ராய்ப்பூரில் ஒவ்வொரு ஆண்டும் நவம்பர் 1 முதல் 5 நாட்கள் இந்த திருவிழாவை மாநில அரசு நடத்துகிறது. முதல் நிகழ்வு ராய்ப்பூரில் உள்ள அறிவியல் கல்லூரியில் ஏற்பாடு செய்யப்பட்டது & முதல் தலைமை விருந்தினராக சோனியா காந்தி இருந்தார், 2004 ம் ஆண்டு முதல் 2018 ம் ஆண்டு வரை அடல் நகரில் உள்ள மைதானத்தில் இவ்விழா நடைபெற்றது.2019 ம் ஆண்டு முதல் ராய்ப்பூரில் உள்ள அறிவியல் கல்லூரி மைதானத்தில் நடத்தப்பட்டு வருகிறது.

சத்தீஸ்கர் ராஜ்ய விழா கொண்டாட்டம்
---------------------------------

ஒவ்வொரு ஆண்டும், மாநில அரசு நவம்பர் 1 முதல் தலைநகர் ராய்ப்பூரில் ஐந்து நாள் திருவிழாவை நடத்துகிறது. இந்த விழா மாநிலத்தின் கலாச்சாரம் மற்றும் பாரம்பரியங்களை வெளிப்படுத்துகிறது.
அதன்படி ஐந்து நாட்களும் விழா மைதானத்தில் கண்காட்சிகளும், பல்வேறு பழங்குடி மக்களின் நடன நிகழ்ச்சிகளும் கலை விழாக்களும் நடைபெறும். 
கைவினை கலைஞர்கள் அவர்களது படைப்புக்களை காட்சிப்படுத்தி விற்பனை செய்ய வழி செய்யப்பட்டுள்ளது. மேலும் சத்தீஸ்கரின் கலாச்சாரம் மற்றும் பாரம்பரியத்தை முன்னிலைப்படுத்தும் வகையில் தொடர்ச்சியான நிகழ்வுகள் காலை முதல் மாலை வரை நடைபெற்று மக்கள் கலந்து கொள்ள மாநில அரசு பல்வேறு ஏற்பாடுகளை செய்துள்ளது. அரசின் வளமான பழக்கவழக்கங்கள் மற்றும் மரபுரிமைகளை ஆதரிப்பதில் பழங்குடியினரின் பங்கையும் இந்த கலாச்சார விழா சித்தரிக்கிறது. 

இந்த நிகழ்வை, பல்வேறு ஆண்டுகளில் நரேந்திர மோடி,  பிரணாப் முகர்ஜி,  பாடகர் சுக்விந்தர் சிங், கிருஷ்ணகுமார் குன்னத் போன்ற பல அரசியல் பிரமுகர்கள் மற்றும் இந்திய, உலக பிரபலங்கள் நேரில் பார்த்துள்ளனர்.

மேற்கோள்கள்
-----------

1. ↑  "csidc". .
2. ↑  "छत्तीसगढ़ स्थापना दिवस: छत्तीसगढ़ राज्योत्सव का इतिहास और महत्व" (in en-US). .
3. ↑  "aaa". .
4. ↑  "छत्तीसगढ़ के राज्योत्सव में शामिल होंगे प्रधानमंत्री नरेंद्र मोदी!– News18 हिंदी". .
5. ↑  "ராஜ்யோத்சவ், சுதா, ரூபே, மாலா, கர்தானி, பனுவாரியா போன்ற சத்தீஸ்கரி நகைகளில் பழங்குடியினர் சந்தை". .
6. ↑  "Shri Pranab Mukherjee: Former President of India". .
**குவாதம் இ ரசூல் (Qadam e Rasool) இந்தியாவின் ஒடிசா மாநிலம்** கட்டாக்கில் அமைந்துள்ளது. இது ஒடிசாவில் உள்ள முகலாய கட்டிடக்கலையின் ஒரு புனிதத் தலமாகும். குவாதம் ரசூல் வளாகத்தில் ஏராளமான தர்காக்கள், மோட்டி, குவாதம் இ ரசூல் என்ற பெயர்களில் இரண்டு பள்ளிவாசல்கள் , பல கல்வெட்டுகள் உள்ளன. 

ஆராய்ச்சியாளர் முகமது யாமின் கூறுகையில், "கட்டிடக்கலைப்படி இது முகலாய காலத்து அழகிய கோயில், ஆனால் ஒடியா பாணியில் கட்டப்பட்ட ஒரு கோயில் கட்டிடம் என்கிறார். எனவே, இதை ஒடிசாவில் உள்ள இந்து-முசுலிம் கட்டிடக்கலையின் கலவையாக கருதப்படுகிறது."

மயானம்
------

கோயிலின் உள்ளே, ஒரு பெரிய கல்லறை உள்ளது, இதில் சாகீத் பானி, அதாருதீன் முகமது, முகமது மொக்சின், முகம்மது தாகி கான், சயீத் முகமது, பேகம் பதார் உன் நிசா அக்தர், அப்சல்-உல் அமீன், சிக்கந்தர் ஆலம், உசைன் ராபி காந்தி ஆகியவர்களின் உடல்கள். புதைக்கப்பட்டுள்ளன. இந்த ஆலயத்தில் பல பாரசீக கல்வெட்டுகளும் உள்ளன.

மேற்கோள்கள்
-----------

1. ↑  Barik, Bibhuti (19 August 2013). "Qadam-e-Rasool to get new look". .
2. ↑  "Qadam-l-Rasool". . "Qadam-l-Rasool". *Times of India Travel*. Retrieved 21 August 2020.
**முதலாம் முகம்மது ஷா** (*Mohammed Shah I*, 1358-1375) பாமினி இராச்சியத்தை நிறுவிய அலாவுதீன் பாமன் சுல்தானின் மூத்த மகன். இவர் பாமினிப் பேரரசின், இரண்டாம் அரசர் ஆவார். *ஷா* என்பது இவரது குடும்ப மரபுப்பெயர் ஆகும். இவர் தனது காலத்தில் நாணயச் சீர்திருத்தத்தை மேற்கொண்டார். அதனால் ஏராளமான தங்க நாணயங்களை அச்சிட்டு நாடு முழுவதும் புழக்கத்தில் விட்டார். 1360-இல் விசயநகர முதலாம் புக்கருக்கும், பாமினி இராச்சியத்திற்கும் போர் மூண்டது. இப்போரில் முதலாம் முகம்மது தீரத்துடன் போரிட்டு வென்றார். 1362-இல் தொடங்கிய வாரங்கல் போரில் பாமனி சுல்தான்கள் முழுவெற்றி அடைந்தனர்.

தாமிரக் காசுகள்
தம்முன் பாடிய சில பாடகர்களுக்கு விசயநகர கருவூலத்திலிருந்து பரிசு தரும்படி கூறினார். இதனால் இரு இராச்சியங்களுக்கிடையே மீண்டும் போர் மூண்டது. இப்போரில், முதலாம் முகம்மது வெற்றியடைந்தார். இவர் இராச்சியத்தைச் சுற்றிப் பார்த்து, அதன் நிருவாகத்தைச் சீர் செய்து சிறந்து விளங்கச் செய்தார். மாகாண ஆளுநர்கள் சரியாக அலுவல் பார்க்கிறார்களா என்று தெரிந்து கொள்ள சுல்தானே இராச்சியத்தை, இரகசியமாகச் சுற்றிப் பார்த்து, ஆட்சி மேலாண்மையைச் சிறப்பாக செய்தார்.

குடிப்பழக்கம் உடைய இவர்,அளவுக்கு அதிகமாகக் குடித்ததால் இறந்ததாக வரலாற்று ஆய்வுகள் கூறுகிறது. இவருக்குப் பிறகு இவரது மகன் அலாவுதீன் முசாகிது அரசப் பொறுப்பை ஏற்றார்.

சிறப்பு
-------

தனது இராச்சியத்தை திறம்பட நடத்த எட்டு அமைச்சர்கள் அடங்கிய, ஒரு மந்திரி சபையை எற்படுத்தினார். மராட்டிய மன்னர் சிவாஜி, பதினேழாம் நூற்றாண்டில் ஏற்படுத்திய *அஷ்டப் பிரதான்* என்னும் 8மந்திரிகள் கொண்ட வரலாற்றுப் புகழ் வாய்ந்த மந்திரிசபையானது, முதலாம் முகம்மதுவின் அமைச்சர்கள் சபையின் நடைமுறையைத் தழுவி உருவாக்கப் பட்டதாக வரலாற்று அறிஞர்கள் உரைக்கின்றனர்.

இதையும் காணவும்
---------------

* முகம்மது ஷா(حمد شاه) (1748 – 1702) என்ற மற்றொரு இசுலாமிய அரசரும் இந்தியப் பகுதியினை ஆண்டுள்ளார்.

மேற்கோள்கள்
-----------

1. 1 2  Bhattacharya, Sachchidananda. *A Dictionary of Indian History* (Westport: Greenwood Press, 1977) p.653
2. ↑  Majumdar, R.C. (ed.) (2006). *The Delhi Sultanate*. The History and Culture of the Indian People. **VI** (5th ). Mumbai: Bharatiya Vidya Bhavan. பக். 251–3.
இயோ சூ காங் விளையாட்டரங்கம் (**Yio Chu Kang Stadium) என்பது** சிங்கப்பூரின் ஆங் மோ கியோ நகரத்தில் அமைந்துள்ள ஒரு பல்நோக்கு விளையாட்டரங்கமாகும்..  

இந்த விளையாட்டரங்கு 2,000 பேர் அமரும் வசதி கொண்டது.

சிங்கப்பூர் அரசாங்கத்தின் சட்டப்பூர்வ வாரியமான சிங்கப்பூர் விளையாட்டு அமைப்பால் நடத்தப்படுகிறது. 1985 ஆம் ஆண்டு ஏப்ரல் மாதம் முதல் தேதியன்று பொதுமக்களுக்கு விளையாட்டரங்கம் திறக்கப்பட்டது. ரக்பி விளையாட்டுக்கு இவ்வரங்கம் குறிப்பிட்ட ஒரு விளையாட்டரங்கமாகும். 8-ஓடுபாதைகள் கொண்ட ஓடும் பந்தயத் தடம் இவ்வரங்கத்தில் உள்ளது.

வரலாறு
------

2015 ஆம் ஆண்டு திசம்பர் மாதத்தில் ஆங்காங்கு சிங்கப்பூரை எதிர்த்து விளையாடிய 19 வயதுக்கு உட்பட்டோருக்கான ஆசிய ரக்பி வெற்றியாளர் போட்டி இங்கு நடைபெற்றது. இப்போட்டியில் சிங்கப்பூர் அணி 10–61 என்ற புள்ளிகள் கணக்கில் தோல்வியடைந்தது. 

2019 ஆம் ஆண்டு திசம்பர் மாதம் 7 ஆம் தேதியன்று சிறப்பு ஒலிம்பிக் தென்கிழக்கு ஆசியா ஒருங்கிணைந்த பக்கத்திற்கு ஐவர் கால்பந்து போட்டி இங்கு நடைபெற்றது. விளையாட்டரங்கத்தின் தொடக்கத்திற்குப் பிறகு ஏழு ஆண்டுகள் முடிந்த நிலையில் இவ்வரங்கத்தில் இப்போட்டி தொடங்கியது.

போக்குவரத்து
------------

இயோ சூ காங் விளையாட்டரங்கம் எம்ஆர்டி, பேருந்து மற்றும் வாடகை வாகனம் மூலம் அணுகலாம்.இயோ சூ காங் விளையாட்டரங்கிற்கு எம்ஆர்டி பேருந்து நிலையத்திலிருந்து சிறிது தூரம் நடந்தும் செல்லலாம்.

மேற்கோள்கள்
-----------

1. ↑  "Yio Chu Kang Stadium - ActiveSG" (in en). .
2. 1 2  "Yio Chu Kang Stadium (Sports) - 210 Ang Mo Kio Avenue 9 (S)569777". .
3. ↑  "Singapore rugby relegated after loss to Hong Kong". .
4. ↑  "Football for all at Special Olympics South-east Asian Unified 5-a-side tournament". .
**உத்தரகாண்ட் தினம்** (Uttarakhand Day) ***உத்தரகாண்ட் ஸ்தாபன திவாஸ்*** என்றும் குறிப்பிடப்படுகிறது. இது இந்திய மாநிலமான உத்தராகண்டின் மாநில நிறுவன நாளாகக் கொண்டாடப்படுகிறது. இது 2000 ஆம் ஆண்டு தொடங்கி ஆண்டுதோறும் நவம்பர் 9 ஆம் தேதி அனுசரிக்கப்படுகிறது.

உத்தரகாண்டின் தொடக்கம்
----------------------

இந்தியாவின் சுதந்திரத்தைத் தொடர்ந்து, முந்தைய ஐக்கிய மாகாணங்களின் இமயமலை மாவட்டங்கள் பிராந்திய இலக்கியங்களில் குறிப்பிடத்தக்க கவனத்தைப் பெறத் தொடங்கின. 1949 இல்,கார்வால் நாடு இந்தியாவுடன் இணைந்தது. 1950 இல் இந்திய அரசியலமைப்பு ஏற்றுக்கொள்ளப்பட்டவுடன், ஐக்கிய மாகாணங்கள் உத்தரப் பிரதேசம் என மறுபெயரிடப்பட்டு இந்தியாவின் மாநிலமாக மாறியது. சுதந்திரம் அடைந்து பல தசாப்தங்களுக்குப் பிறகும், இமயமலைப் பகுதியில் உள்ள மக்களின் நலன்களை நிவர்த்தி செய்ய வேண்டும் என்ற எதிர்பார்ப்பை உத்தரப்பிரதேச அரசால் பூர்த்தி செய்ய முடியவில்லை. வேலையில்லாத் திண்டாட்டம், வறுமை, போதிய உள்கட்டமைப்பு இல்லாமை, பொது வளர்ச்சியின்மை மற்றும் சிறந்த வாய்ப்புகளைத் தேடி மலைப்பகுதிகளில் இருந்து பூர்வீக (பஹாரி மொழி பேசும்) மக்கள் இடம்பெயர்ந்தமை ஆகியவை இறுதியில் தனி மலை மாநிலம் உருவாக்கப்படுவதற்கான மக்களின் கோரிக்கைக்கு வழிவகுத்தது. மாநில அந்தஸ்தை அடைவதற்காக உத்தரகாண்ட் கிராந்தி தளம் உருவானதைத் தொடர்ந்து, எதிர்ப்புகள் வேகம் கூடியது. மேலும், 90 களில் பிராந்தியம் முழுவதும் பரவலான மாநில இயக்கத்தின் வடிவத்தை எடுத்தது. 1994 ஆம் ஆண்டு அக்டோபர் 2 ஆம் தேதி, முசாபர்நகரில் ஆர்ப்பாட்டக்காரர்கள் மீது உத்தரப் பிரதேசக் காவல்துறை துப்பாக்கிச் சூடு நடத்தியதில், ஏராளமானோர் கொல்லப்பட்டதால், இயக்கம் வன்முறையாக மாறியது.

மாநில உரிமை ஆர்வலர்கள் அடுத்த பல ஆண்டுகளாக தங்கள் போராட்டத்தைத் தொடர்ந்தனர். இதன் விளைவாக உத்தரபிரதேச மறுசீரமைப்புச் சட்டம், 2000 மூலம் உத்தரகாண்ட் மாநிலம் 9 நவம்பர் 2000 அன்று உத்தராஞ்சல் மாநிலமாக உருவாக்கப்பட்டது. இது முந்தைய உத்தரபிரதேச மாநிலத்தை இரண்டாகப் பிரித்தது. ஜனவரி 1, 2007 அன்று, உத்தராஞ்சல் மாநிலத்திற்கு முன்னர் அறியப்பட்டிருந்த பெயரை மீட்டெடுத்து, உத்தரகாண்டம் என மறுபெயரிடப்பட்டது.

2016 ஆண்டு
----------

உத்தரகாண்டம் மாநிலத்தின் 16வது ஆண்டு விழாவில் உத்தரகாண்ட் ரத்னா விருதை அம்மாநில முதல்வர் ஹரீஷ் ராவத் வழங்கினார்.

சான்றுகள்
---------

1. ↑  Goyal, Shikha (7 November 2019). "Uttarakhand Foundation Day: All you need to know". .
2. ↑  "Uttarakhand to celebrate state foundation week from Nov 3". 31 October 2019. .
3. ↑  "Uttarakhand: Festivals". .
4. ↑  Rai, Mayank (9 November 2016). "राज्य स्थापना पर शुरू किया गया उत्तराखंड रत्न पुरस्कार" (in hi). .
இந்தியாவில், மருந்தியல் பட்டயம் (பரவலாக டி பார்ம் என அழைக்கப்படுகிறது பெரும்பாலும் **DPharm** அல்லது **DPharma** என சுருக்கப்படுகிறது) மேல்நிலை மருந்தியல் கல்விக்கான நுழைவு நிலைக் கல்வியாகும். இது இரண்டு வருட பயிற்சிக்குப் பிறகு பெறப்படுகிறது. இயற்பியல், வேதியியல் மற்றும் உயிரியல் அல்லது கணிதம் ஆகிய பாடங்களில் அறிவியல் பாடத்தில் உயர்நிலைக் கல்வியை வெற்றிகரமாக முடித்த பிறகு மாணவர்கள் இந்தப் படிப்பில் சேரலாம். பட்டயப் பயிற்சி பெற்ற பிறகு, மருந்தக கவுன்சிலில் பதிவுசெய்து மருந்தாளுநராக இருக்க வேண்டும். 

பட்டயச் சான்று முடித்தவர்கள், மருந்துகள் மற்றும் மருந்துகளை வழங்கும் மருத்துவமனை அல்லது மருந்தகத்தில் பதிவுசெய்யப்பட்ட மருந்தாளராகப் பணியமர்த்தப்படலாம். ஒரு மருந்தகத்தில் பணிபுரியும் குறைந்தபட்சம் ஒரு நபராவது தகுதி வாய்ந்த மற்றும் பதிவுசெய்யப்பட்ட மருந்தாளராக இருப்பது கட்டாயமாகும்.

முதல் ஆண்டு பாடங்கள்
--------------------

1. மருந்தியல்
2. மருந்து வேதியியல்
3. மருந்தியல்
4. மனித உடற்கூறியல் மற்றும் உடலியல்
5. சமூக மருந்தகம்

இரண்டாம் ஆண்டு பாடங்கள்
-----------------------

1. மருந்தியல்
2. சமூக மருந்தகம் & மேலாண்மை
3. உயிர் வேதியியல் & மருத்துவ நோயியல்
4. மருந்தியல் சிகிச்சை
5. மருத்துவமனை & மருத்துவ மருந்தகம்
6. மருந்தியல் சட்டம் & நெறிமுறைகள்

வெளி இணைப்புகள்
---------------

* இந்திய பார்மசி கவுன்சில்
* டி.பார்மா புத்தகங்கள்
இதே பெயரில் 20005ஆம் ஆண்டு வெளியான படத்தைப் பற்றி அறிய, உணர்ச்சிகள் (2005 திரைப்படம்) என்பதைப் பாருங்கள்.

***உணர்ச்சிகள்*** 1976 ஆம் ஆண்டு வெளிவந்த தமிழ்த் திரைப்படமாகும். ஆர். சி. சக்தி இயக்கத்தில் வெளிவந்த இத்திரைப்படத்தில் கமல்ஹாசன், எல். காஞ்சனா, ஸ்ரீவித்யா மற்றும் பலரும் நடித்துள்ளனர். கமல்ஹாசன் இத்திரைப்படத்தில் உதவி இயக்குநராகவும் பணியாற்றியுள்ளார்.

நடிகர்கள்
---------

* கமல்ஹாசன் - முத்து
* எல். காஞ்சனா - கமலா
* ஸ்ரீவித்யா - மரகதம்
* மேஜர் சுந்தர்ராஜன் - டாக்டர்
* லலிதாசிறீ
* எஸ். வி. ராமதாஸ் - பூபதி
* வி. கோபாலகிருஷ்ணன் - பாலு
* கே. கே. சுந்தர் - காவல்துறை ஆய்வாளர்
* வெள்ளை சுப்பையா - சுப்பையா (ரூம் பாய்)

தயாரிப்பு
---------

பரமக்குடியை சேர்ந்த இயக்குநர் ஆர். சி. சக்தி மற்றும் கமல்ஹாசன் இருவரும் இணைந்து கே. தங்கப்பன் மாஸ்டரிடம் அன்னை வேளாங்கண்ணி மற்றும் பல படங்களில் உதவி இயக்குநராக பணியாற்றினர். பின்னர் ஆர். சி. சக்தி இப்படத்தில் இயக்குநராக வாய்ப்பு பெற்ற பிறகு கமல்ஹாசனை கதாநாயகனாக தேர்ந்தெடுத்தார்.

1972 ஆண்டில் கமல்ஹாசன் கதாநாயகனாக ஒப்பந்தமாகி நடித்த முதல் திரைப்படம், ஆனால் இத்திரைப்படம் இந்தியத் திரைப்படத் தணிக்கை குழு தணிக்கை சான்றிதழ் வழங்க காலாதாமத்தினால் இத்திரைப்படம் நான்கு ஆண்டுகள் கழித்து 1976 ஆண்டில் சூன் 25 அன்று வெளியானது. உணர்ச்சிகள் திரைப்படத்தின் கதை மலையாள மொழியில் **ராசலீலா** எனும் பெயரில் கமல்ஹாசன் நடிப்பில் மீண்டும் எடுக்கப்பட்டு வெளிவந்து வெற்றிப்பெற்றது. 'ராசலீலா' திரைப்படம் 'உணர்ச்சிகள்' படம் வெளிவருவதற்கு ஒரு வருடம் முன்பே 1975ல் வெளியானது.

பாடல்கள்
--------

ஷியாம் அவர்களால் பாடல் இசை இயற்றப்பட்டது. பாடல் வரிகள் கண்ணதாசன், பட்டுக்கோட்டை தண்டாயுதபாணி, வெழவந்தான், முத்துலிங்கம் ஆகியோரால் எழுதப்பட்டுள்ளது.

| எண். | பாடல் | பாடகர்கள் | நீளம் |
| --- | --- | --- | --- |
| 1 | "நெஞ்சத்தில் போராடும்" | எஸ். பி. பாலசுப்பிரமணியம், எஸ். ஜானகி | 4:20 |
| 2 | "உன் ஆசையா" | ஷியாம் | 4:13 |
| 3 | "நான் என்ன செய்தேன்" | பலர் | 2:24 |
| 4 | "அலைந்திடும் நான்" | எஸ். ஜானகி, பி. சுசீலா | 5:00 |

மேற்கோள்கள்
-----------

1. ↑  "சகலவல்ல நாயகரே! கமல்-60". *தினமலர்*. 6 நவம்பர் 2019 6 நவம்பர் 2019 அன்று. பரணிடப்பட்டது.. Error: If you specify `|archivedate=`, you must also specify `|archiveurl=`.. பார்த்த நாள்: 27 செப்டம்பர் 2020.
2. ↑  கமல்ஹாசன் (14 டிசம்பர் 2017). "என்னுள் மையம் கொண்ட புயல்! - கமல்ஹாசன் - 11 - அரவணைத்தவர்கள்... அன்பு செலுத்தியவர்கள்!". *ஆனந்த விகடன்* 2021-05-10 அன்று. பரணிடப்பட்டது.. Error: If you specify `|archivedate=`, you must also specify `|archiveurl=`.. பார்த்த நாள்: 9 சூன் 2021.

வெளி இணைப்புகள்
---------------

* இணையதள திரைப்பட தரவுத்தளத்தில் *-உணர்ச்சிகள்*
**தக்கர் பேரூ** (*Thakkar Pheru*) அலாவுதீன் கில்சியின் நிதி நிர்வாகப் பொருளாளராக இருந்தாவராவார். இவர்  1291 ஆம் ஆண்டு முதல் 1347 ஆண்டு வரை இப்பணியில் செயல்பட்டார்.

நாணயங்கள், உலோகங்கள் மேலும் ரத்தினங்கள் குறித்த சிறீமால் என்ற வல்லுநனராக அலாவுதீன் கில்சி இவரை நியமித்தார். தனது மகன் ஹேமபாலின் பயன்பாட்டுக்காக இத்துறை தொடர்பான நூல்களை எழுதியிருக்கிறார். 1315 இல் அலாவுதீன் கில்சிஜியின் கருவூலத்தில் தான் கண்ட அளப்பளரிய இரத்தின சேகரிப்புகளைக் பற்றி "இரத்தினப் பரிக்‌சா" என்ற நூலையும்" 1318 ஆம் ஆண்டில் நாணயத் தயாரிப்பு ஆலையில் கிடைத்த அனுபங்களைக் கொண்டு "திரவியபரிக்சா" என்ற நூலையும் எழுதினார். கியாசுதீன் துக்ளக்கின் ஆட்சி வரை இவர் தொடர்ந்து பணியாற்றினார்.

கணிதம் பற்றி இவர் எழுதிய "கணிதசாரகௌமுதி" என்ற நூலுக்காகவும் அறியப்படுகிறார்.

மேற்கோள்கள்
-----------

1. ↑  The Mathematics Student, Volumes 58-59, p. 247, இந்தியக் கணித சங்கம் (1990)
2. ↑  Sreeramula Rajeswara Sarma, trans. with introduction, Sanskrit chāyā and commentary, *Ṭhakkura Pherūʼs Rayaṇaparīkkhā: A Medieval Prakrit Text on Gemmology* (Aligarh: Viveka, 1984).
3. ↑  Itihas ki Amarbel Oswal, Mangilal Bhutoria
4. ↑  Sreeramula Rajeswara Sarma, trans. with introduction, Sanskrit chāyā and commentary, *Ṭhakkura Pherūʼs Rayaṇaparīkkhā: A Medieval Prakrit Text on Gemmology* (Aligarh: Viveka, 1984): 21.
5. ↑  ‘A Jain Assayer at the Sulṭān’s Mint’ in: Jayandra Soni (ed), Jaina Studies: Proceedings of the DOT 2010 Panel in Marburg, Germany, New Delhi, pp. 7-32.
6. ↑
**சுர்ச்சித் சிங் திமான்** (Surjit Singh Dhiman) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினரான இவர் 2017 ஆம் ஆண்டு நடைபெற்ற பஞ்சாப் சட்டப் பேரவைத் தேர்தலில் அமர்கர் சட்டமன்றத் தொகுதியிலிருந்து பஞ்சாப் சட்டப் பேரவை உறுப்பினராகத் தேர்ந்தெடுக்கப்பட்டார்.  

2022 ஆம் ஆண்டில் கட்சி விரோத நடவடிக்கைகளுக்காக காங்கிரசு கட்சியிலிருந்து இருந்து நீக்கப்பட்டார்.

சட்டமன்ற உறுப்பினர்
-------------------

சுர்ச்சித்து சிங் திமான் 2017-2022 ஆம் ஆண்டுகளுக்குக்கு இடையில் அமர்கர் சட்டமன்ற தொகுதியை பிரதிநிதித்துவப்படுத்தினார். இவர் இந்திய தேசிய காங்கிரசு கட்சியின் வேட்பாளராக, பஞ்சாப் சட்டப் பேரவையின் தற்போதைய உறுப்பினரான சிரோமணி அகாலி தளத்தின் இக்பால் சிங் சூண்டனை தோற்கடித்து வெற்றி பெற்றார்.

மேற்கோள்கள்
-----------

1. ↑  "2017 Amargarh - Punjab Assembly Election Winner, LIVE Results & Latest News: Election Dates, Polling Schedule, Election Results & Live Election Updates" (in en). .
2. ↑  "Chandigarh: Congress will meet same fate as SAD for inaction on sacrilege, says Congress MLA Surjit Singh Dhiman | Chandigarh News - Times of India" (in en). .
3. ↑  "Day later, Congress expels Navjot Singh Sidhu loyalist Surjit Dhiman" (in en). *Tribuneindia News Service*. 10 April 2022. .
4. ↑  "AMARGARH Election Result 2017, Winner, AMARGARH MLA, Punjab" (in en). .
5. ↑  "MLA nudges fellow Punjab Congress lawmakers: ‘Let us all resign’" (in en). .
**மதன் கலிதா (Madan Kalita) இந்தியாவைச் சேர்ந்த ஓர் அரசியல்வாதியாவார்.** 1952 - 2022 ஆம் ஆண்டுகள் காலத்தில் இவர் வாழ்ந்தார். அசாம் மாநிலத்தின் நல்பாரி சட்டமன்ற தொகுதியைச் சேர்ந்த இவர் இந்திய தேசிய காங்கிரசு கட்சியில் உறுப்பினராகவும் இருந்தார். கலிதா 2001 ஆம் ஆண்டு நடைபெற்ற தேர்தலில் நல்பாரி சட்டமன்றத் தொகுதியில் வென்று அசாம் சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார்  

கலிதா 2006 ஆம் ஆண்டில் இந்திய தேசிய காங்கிரசு கட்சியால் ஒரு வேட்பாளராக மறுக்கப்பட்டார், மேலும் 2006 மற்றும் 2011 ஆம் ஆண்டுகளில் அசாம் சட்டமன்றத் தேர்தல்களில் போட்டியிட்டார், ஆனால் எதிர் வேட்பாளரிடம் தோற்றார். 

கலிதா 2022 ஆம் ஆண்டு சனவரி மாதம் 21 ஆம் தேதியன்று மாரடைப்பால் இறந்தார்.

மேற்கோள்கள்
-----------

1. ↑  Kumar, Jyoti. "असम: कांग्रेस के पूर्व विधायक मदन कलिता का निधन, 69 वर्ष की आयु में ली अंतिम सांस; सीएम हिमंता व्यक्त किया शोक" (in hi). Rajasthan Patrika.
2. ↑  Ahmed, Abu Nasar Saied; Baruah, Joydeep; Bhuyan, Ratna (2006) (in en). *Election Politics in Assam : Issues, Trends, and People's Mandate*. New Delhi: Akansha Pub. House. பக். 89. பன்னாட்டுத் தரப்புத்தக எண்:9788183700573.
3. ↑  News, Ne Now (22 January 2022). "Assam: Former Congress MLA Madan Kalita dies of cardiac arrest". *NORTHEAST NOW*. .
4. ↑  Tribune, The Assam (22 January 2022). "Former Congress MLA Madan Kalita passes away; CM condoles demise". *The Assam Tribune*. .
**மராத்து கடற்கரை** (*Marad Beach*) என்பது இந்தியாவின் கேரள மாநிலம் கோழிக்கோடு நகரத்தில் கல்லாய் அருகே உள்ள ஒரு சிறிய மீன்பிடி கிராமமாகும். கல்லாய் இரயில் நிலையத்திற்கு பின்புறம் மராத்து கடற்கரை அமைந்துள்ளது.

மராத்து சாலை கல்லாய் நகரில் இருந்து தொடங்குகிறது. சாக்கும் கடவு கிராமம் மற்றும் பையனக்கல் கிராமம் வழியாக இச்சாலை செல்கிறது. மராத்து மற்றும் கய்யாடித்தோடு கிராமங்கள் ஒன்றையொன்று ஒட்டியவையாகும்.

வரலாறு
------

2003 ஆம் ஆண்டில், மதம் சார்ந்த ஒரு சம்பவத்தில் எட்டு இந்துக்களும் ஒரு முசுலீமும் இங்கு கொல்லப்பட்டனர். 2009 ஆம் ஆண்டில் சிறப்பு நீதிமன்றம் 62 பேருக்கு ஆயுள் தண்டனை விதித்தது.

பொருளாதாரம்
-----------

இங்கு மீன்பிடித்தல் முக்கிய பொருளாதார மேம்பாட்டு நடவடிக்கையாகும்.

அடையாளங்கள்
-----------

* தேசிய நெடுஞ்சாலையில் உள்ள பன்னியங்கரையில் பன்னியங்கரை சாலை மேம்பாலம் கட்டப்பட்டு வருகிறது. இந்த மேம்பாலம் கட்டி முடிந்ததும், மராத்து கடற்கரை பயன்பெறத் தொடங்கும்.
* கோதீசுவரம் கோவில்

இவற்றையும் காண்க
----------------

* கோழிக்கோடு கடற்கரை
* பேப்பூர்

மேற்கோள்கள்
-----------

1. ↑  The Marad massacre *The Hindu*, Saturday, 31 May 2003
2. ↑  "Kerala court awards life sentence to 62 accused in Marad case" (in en). *Zee News*. 15 January 2009. .
**சத்ரபதி யாதவ் (Chhatrapati Yadav)** இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியைச் சேர்ந்த இவர் பீகார் மாநிலத்திலுள்ள ககாரியா சட்டமன்றத் தொகுதியை பிரதிநிதித்துவப்படுத்துகிறார்.. 2020 ஆம் ஆண்டு நடைபெற்ற பீகார் சட்டப் பேரவைத் தேர்தலில் போட்டியிட்டு முதல் முறையாக பீகார் சட்டமன்ற உறுப்பினராகத் தேர்ந்தெடுக்கப்பட்டார்.   பீகார் மாநிலத்தின் அசன்பூர் சட்டமன்றத் தொகுதி தேர்தலில் போட்டியிட்ட முன்னாள் சட்டமன்ற உறுப்பினரும் பீகார் அரசாங்கத்தின் அமைச்சருமான இராசேந்திர பிரசாத்து யாதவின் மகன் என்று அறியப்படுகிறார்.    தனது தொகுதியில் சுற்றுப்பயணம் செய்து குடிமை மற்றும் உள்கட்டமைப்பு பிரச்சினைகளில் கவனம் செலுத்தி வருகிறார்.

மேற்கோள்கள்
-----------

1. ↑  "Chhatrapati Yadav". .
2. ↑  "Chhatrapati Yadav Election Result Khagaria Live: Assembly (Vidhan Sabha) Election Results 2020 Chhatrapati Yadav Khagaria Seat". .
3. ↑  "Chhatrapati Yadav Khagaria candidate". .
4. ↑  "Chhatrapati Yadav". .
5. ↑  "All eyes on 4 seats in Khagaria district". .
6. ↑  "चुनाव जीतने के बाद एक्टिव मोड में कांग्रेस विधायक छत्रपति यादव, लोगों की सुन रहे समस्याएं". .
7. ↑  "Bihar: Khagaria expects completion of several projects this year | Patna News - Times of India". .
***வாண்டட்*** என்பது 2004 ஆம் ஆண்டு வெளியான இந்திய மலையாள மொழி திரில்லர் திரைப்படம் ஆகும். இப்படத்தை புதுமுகம் முரளி நாகவல்லி இயக்கியுள்ளார். பிரியதர்ஷன் கதை வசனம் எழுதியுள்ளார். இப்படத்தில் மது வாரியார், அரவிந்தன், அன்னியப்பன், நிஷாந்த் சாகர், சுசித்ரா ஆகிய ஐந்து புதுமுகங்கள் நடித்துள்ளனர். இப்படம் *ஐதே* (2003) என்ற தெலுங்கு படத்தின் மறு ஆக்கம் ஆகும்.

ஐந்து வேலையில்லாத இளைஞர்கள் ஒரு திருட்டைத் திட்டமிடுகிறார்கள். டான் முகமது இப்ராகிம் இளைஞர்கள் இருக்கும் நகரத்திற்கு வருகிறார். நாராயண ஸ்வாமி ஐபிஎஸ் எப்படி இளைஞர்களை நீதியின் முன் கொண்டு வருகிறார்? என்பது கதையின் மீதிப் பகுதியாகும்.

நடிகர்கள்
---------

* உன்னியாக மது வாரியர்
* நந்துவாக அரவிந்தன்
* அனியப்பன் சுப்ரனாக
* நிஷாந்த் சாகர் மணியாக
* அனுவாக சுசித்ரா
* ஜெகதி ஸ்ரீகுமார்
* ஸ்ரீனிவாசன்
* விஜயராகவன்
* அப்பாவி
* அனுவின் தந்தையாக பரத் கோபி
* வேணு நாகவல்லி
* கேப்டன் ராஜு
* விஜயகுமார்
* சுகுமாரி
* கேபிஏசி லலிதா
* மங்கா மகேஷ்
* நாராயண ஸ்வாமி IPS ஆக மோகன்லால் (கேமியோ தோற்றம்)

தயாரிப்பு
---------

பிரியதர்ஷனிடம் உதவியாளராகப் பணியாற்றிய முரளி நாகவல்லி இந்தப் படத்தின் மூலம் இயக்குநராக அறிமுகமானார். புதுமுகங்கள் மது வாரியர், நிஷாந்த் சாகர், அரவிந்த், அன்னியப்பன், சுசிதா ஆகியோர் முக்கிய வேடங்களில் நடித்துள்ளனர். நாகவல்லி இயக்குனராக அறிமுகமாகும் படத்தில் நடிப்பேன் என்று உறுதியளித்த மோகன்லால், போலீஸ் அதிகாரியாக தோன்றினார்.

தீம்கள் மற்றும் தாக்கங்கள்
--------------------------

கேரளாவில் வளர்ந்து வரும் நடுத்தர மக்களின் நலன்களை கணக்கில் கொண்டு எடுத்த படம்.

ஒலிப்பதிவு
----------

தீபக் சட்டர்ஜியின் இசை மற்றும் கிரீஷ் புத்தஞ்சேரியின் பாடல் வரிகள்.

* "சங்குஎடுத்துக்கட்டியல்" - அன்பர்
* "கல்லாய்ப்புழா" - வினீத் ஸ்ரீனிவாசன், அபர்ணா ஜெயன்
* "மிழித்தாமர பூவில்" - எம்.ஜி.ஸ்ரீகுமார், அபர்ணா ஜெயன்
* "ஓமலே நீ" - எம்.ஜி.ஸ்ரீகுமார்
* "பொன் வெயிலே" - எம்.ஜி.ஸ்ரீகுமார்
* "ஸ்லோகம்" - எம்.ஜி.ஸ்ரீகுமார்
* "தலைப்புப் பாடல்" - தாரா தாமஸ்

வெளியீடு மற்றும் வரவேற்பு
-------------------------

மோகன்லாலின் கௌரவ தோற்றம் காரணமாக இப்படம் நல்ல வரவேற்பைப் பெற்றது. இப்படம் *மயிலாட்டம்* மற்றும் *காக்ககரும்பன்* ஆகிய படங்களுடன் வெளியானது.

*சிஃபி* படத்திற்கு "நன்று" என்ற விமரிசனத்தை வழங்கியதுடன், "இயக்குனர் முரளி இப்படத்தை ஒரு ஹாலிவுட் த்ரில்லர் போல உருவாக்கியிருக்கிறார். அவரால் நான்கு இளம் நடிகர்களிடமிருந்து சிறந்த நடிப்பைப் பெற முடிந்தது. மது வாரியர் வளர்ந்துவருவார். மீரா ஜாஸ்மின் நம்பிக்கை தருகிறார். சுசிதாவை பிடிக்கும். அன்னியப்பன் நகைச்சுவைக் காட்சிகளில் நிறைவு செய்துள்ளார்".

மேற்கோள்கள்
-----------

1. 1 2  Bhawana Somaaya (31 March 2016). *Salaam Bollywood*. Routledge India. பன்னாட்டுத் தரப்புத்தக எண்:9781317232858. .
2. 1 2 3 4 5 6 7 8 9  "Review: (2004)". 17 July 2004. .
3. 1 2 3 4 5 6 7 8 9 10 11 12  "Wanted". 13 July 2004. .
4. ↑  Pillai, Sreedhar (19 July 2004). "Mohanlal keeps his word". *தி இந்து*. .
5. ↑  "Wanted (2004)". .
6. 1 2  "Kerala Box-office- Something to cheer about!". 17 July 2004. .
சுங்கம் அச்சலு, 1952
**சுங்கம் அச்சலு** (3 மார்ச் 1924 - 9 ஆகத்து 1983) ஓர் இந்திய அரசியல்வாதி ஆவார். இவர் மக்களவையின் ( இந்திய நாடாளுமன்றத்தின் கீழ் சபை) உறுப்பினராக 1952 முதல் 1957 வரை ஆந்திராவின் நல்கொண்டா மக்களவைத் தொகுதியினைப் பிரதிநிதித்துவப்படுத்தினார்.

இளமை
----

கசய்யாவின் மகனான சுங்கம் அச்சலு 3 மார்ச் 1924 அன்று நல்கொண்டாவில் பிறந்தார். முறையான கல்வியைப் பெறாதா இவர், விவசாயியாக வேலை செய்தார். வீட்டில் உருதும் தெலுங்கும் படிக்கவும் எழுதவும் கற்றுக்கொண்டார். இதனுடன் அடிப்படை ஆங்கிலத் திறன்களைப் பெற்றார். 1946ஆம் ஆண்டு லிகாம்மாவை மணந்தார். நல்கொண்டா நகரில் உள்ள பட்டுகுடாவில் வசித்து வந்தார்.

சமூக பணி மற்றும் அரசியல் போராட்டங்கள்
-------------------------------------

சுங்கம் அச்சலு பட்டியல் சாதியினரின் முன்னேற்றத்திற்கான நீண்ட போராட்டத்திற்குத் தலைமை தாங்கினார். இளம் வயதிலேயே இந்திய தேசிய காங்கிரசின் உறுப்பினராகப் பணியாளரானார். பின்னர் அச்சலு காங்கிரசு கட்சியை விட்டு வெளியேறி, பட்டியல் சாதிகள் கூட்டமைப்பு தலைவராக ஆனார். 1948 மற்றும் 1950க்கு இடையில் இவர் இந்தியக் குடியரசுக் கட்சியின் நல்கொண்டா மாவட்ட கிளையின் தலைவராக பணியாற்றினார். ஐதராபாத் பட்டியலிடப்பட்ட சாதிகள் கூட்டமைப்பின் செயற்குழு உறுப்பினராகவும் இருந்தார்.

1952 தேர்தல்
------------

இருப்பினும், 1952 இந்திய பொதுத் தேர்தலுக்கு முன்னதாக, மக்களவைக்குப் போட்டியிட இவருக்கு இந்தியக் குடியரசுக் கட்சியின் சார்பில் அனுமதி மறுக்கப்பட்டது. நல்கொண்டா மக்களவைத் தொகுதி பட்டியல் சாதியினருக்கு ஒதுக்கப்பட்ட நிலையில் மக்கள் சனநாயக முன்னணியின் வேட்பாளராக இவர் போட்டியிட்டார். இவர் ரவி நாராயண ரெட்டியின் துணையாக இருந்தார். சுங்கம் அச்சலு, அதிக வாக்கு வித்தியாசத்தில் வெற்றி பெற்றார். இவர் 282,117 வாக்குகளைப் பெற்றார். இவரது இந்தியக் குடியரசுக் கட்சி எதிர்ப்பாளர் தனது வைப்புத்தொகையை இழந்தார். 27 வயது, சுங்கம் அச்சலு இந்த நேரத்தில் இளம் நாடாளுமன்ற உறுப்பினர்களில் ஒருவர்.

கட்சி உறுப்பினராக இல்லாவிட்டாலும், மக்களவையில் இந்தியப் பொதுவுடமைக் கட்சியின் நாடாளுமன்றக் குழுவில் சுங்கம் அச்சலு செயல்பட்டார். பட்டியலிடப்பட்ட சாதியினரின் முன்னேற்றத்திற்கு முன்னுரிமை அளிக்க இவர் கட்சியில் செல்வாக்கு செலுத்த முயன்றார்.

இறப்பு
------

சுங்கம் அச்சலு 9 ஆகத்து 1983 அன்று நல்கொண்டாவில் இறந்தார்.

மேற்கோள்கள்
-----------

1. 1 2 3 4 5 6  Lok Sabha. *Members Bioprofile: ACHALU, SHRI SUNKAM*
2. 1 2 3 4 5  Hari Sharan Chhabra (1952). *Opposition in the Parliament: a unique, authentic and comprehensive biographical dictionary of M. P.'s on opposition benches*. New Publishers. பக். 40. .
3. ↑  Subodh Chandra Sarkar (1952). *Indian Parliament and state legislatures: being the supplement to Hindustan year book, 1952*. M.C. Sarkar. பக். 120. .
4. 1 2  Gail Omvedt. *Dalits and the Democratic Revolution: Dr Ambedkar and the Dalit Movement in Colonial India*. SAGE Publications. பக். 273. .
5. ↑  Election Commission of India. *STATISTICAL REPORT ON GENERAL ELECTIONS, 1951 TO THE FIRST LOK SABHA - VOLUME I (NATIONAL AND STATE ABSTRACTS & DETAILED RESULTS)*
6. ↑   *Lok Sabha Debates*. Lok Sabha Secretariat. 1983. பக். 1. .
7. ↑   *The Journal of Parliamentary Information*. Lok Sabha Secretariat. 1983. பக். 355. .
**அர்பைல் சிவராம் கெப்பர்** (*Arbail Shivaram Hebbar*) என்பவர் இந்திய அரசியல்வாதியும் கருநாடக சட்டமன்ற உறுப்பினரும் ஆவார். கெப்பர் 2018ஆம் ஆண்டில் நடைபெற்ற கர்நாடகா சட்டமன்றத் தேர்தலில் எல்லப்பூர் சட்டமன்றத் தொகுதியில் காங்கிரசு கட்சியின் வேட்பாளராகப் போட்டியிட்டு கர்நாடக சட்டமன்றத்திற்குத் தேர்ந்தெடுக்கப்பட்டார். ஆனால் 2019-ல் பாரதிய ஜனதா கட்சிக்கு மாறினார். பின்னர் 2019 திசம்பரில் நடைபெற்ற இடைத்தேர்தலில் இதே தொகுதியில் போட்டியிட்டு வெற்றி பெற்றார்.

ஆரம்ப கால வாழ்க்கை
------------------

கெப்பர் இந்தியாவின் கருநாடக மாநிலத்தில் வடகன்னட மாவட்டத்தில் கங்காவதி ஆற்றின் கரையில் உள்ள சிவகர் என்ற சிறிய கிராமத்தில் பிறந்து வளர்ந்தார்.

அரசியல்
-------

1983ஆம் ஆண்டில், கெப்பர் எல்லப்பூர் மாநில வேளாண் விளைபொருள் சந்தைக் குழுவின் தலைவராகத் தேர்ந்தெடுக்கப்பட்டார். இது பொது வாழ்க்கைக்கு இவரது முதல் நுழைவு ஆகும். 2008ஆம் ஆண்டு, எல்லப்பூர்-முண்ட்கோட் சட்டமன்றத் தேர்தலில் வி. எஸ். பாட்டீலுக்கு எதிராகக் காங்கிரசு வேட்பாளராகப் போட்டியிட்டார்; ஆனால் தோல்வியடைந்தார். 2013ஆம் ஆண்டு நடைபெற்ற கருநாடக சட்டமன்றத் தேர்தலில் எல்லப்பூர் தொகுதியில் காங்கிரசு வேட்பாளராகப் போட்டியிட்டு வெற்றி பெற்றார். மீண்டும் 2018ஆம் ஆண்டு நடைபெற்ற தேர்தலிலும் இதே தொகுதியில் போட்டியிட்டு வெற்றி பெற்றார். காங்கிரசு சார்பில் வெற்றி பெற்ற இவர், பாஜக அரசிற்கு ஆதரவு வழங்கிய விவகாரத்தினால் தகுதி நீக்கம் செய்யப்பட்டதால் எல்லப்ப்பூர் தொகுதிக்கு 2019ஆம் ஆண்டு திசம்பர் மாதம் நடைபெற்ற இடைத்தேர்தல் நடைபெற்றது. இதில் இவர், பாரதிய ஜனதா கட்சியின் வேட்பாளராகப் போட்டியிட்டு வெற்றி பெற்று மீண்டும் சட்டமன்ற உறுப்பினர் ஆனார். பிப்ரவரி 6, 2020 முதல் கர்நாடக தொழிலாளர் துறை அமைச்சராகவும் உள்ளார்.

மேற்கோள்கள்
-----------


1. ↑  Shivaram Hebbar (2019). "Shree Shivaram Hebbar" 10 May 2022 அன்று. பரணிடப்பட்டது.. Error: If you specify `|archivedate=`, you must also specify `|archiveurl=`.. பார்த்த நாள்: 10 May 2022.
2. ↑  "PRATAP GOUDA PATIL(Bharatiya Janata Party(BJP)):Constituency- Maski(RAICHUR) - Affidavit Information of Candidate:". .
3. ↑  Madhuri (2018-05-15). "Karnataka MLA's List 2018: Full List of Winners From BJP, Congress, JDS and More" (in en) 15 May 2018 அன்று. பரணிடப்பட்டது.. Error: If you specify `|archivedate=`, you must also specify `|archiveurl=`. .
4. ↑  "Rebel Karnataka MLAs barring Roshan Baig to join BJP after SC allows them to contest bypolls" (in en). .
5. ↑  "From lorry driver to minister, MLA Shivaram Hebbar has braved many odds" (in en). *SahilOnline | Reflection of the Truth*. .
6. ↑
7. ↑
8. ↑
***திரையின் மறுபக்கம்*** என்பது 2023 இல் வெளியான இந்தியத் தமிழ் குற்ற அதிரடித் திரைப்படமாகும். இப்படத்தை நிதின் சாம்சன் இயக்கியிருந்தார். நிதின் சாம்சன் தயாரித்திருந்தார். இப்படத்தில் முகமது கோஸ், ஹேமா ஜெனிலியா ஆகியோர் நடித்திருந்தனர். துணை வேடங்களில் நடராஜன் மணிகண்டன், நிதின் சாம்சன், ஸ்ரீ ரிஷா ஆகியோர் நடித்திருந்தனர். படத்தின் இசையை அனில் நலன் சக்ரவர்த்தியும் ரித்திக் மாதவனும் மேற்கொண்டனர். ஒளிப்பதிவை நிதின் சாம்சன் மேற்கொள்ள படத்தொகுப்பை நிஷாந்த் சாம்சன் மேற்கொண்டார். 

* சத்தியமூர்த்தியாக முகமது கோஸ்
* இயக்குனர் செந்திலாக நடராஜன் மணிகண்டன்
* காவேரியாக ஹேமா ஜெனிலியா
* நிதினாக நிதின் சாம்சன்
* ஸ்ரீ ரிஷா

இப்படத்தின் படப்பிடிப்பு சென்னை, செங்கல்பட்டில் சில காட்சிகளுடன் புளோரிடாவில் படமாக்கப்பட்டது. 

*மாலை மலரின்* ஒரு விமர்சகர், "சினிமா துறையில் சில இடங்களில் நடக்கும் உண்மை நிலையை இந்தப் படம் அழகாகச் சுட்டிக் காட்டியிருக்கிறது" என்று எழுதினார். *தினத்தந்தி* விமர்சகர், "விறுவிறுப்பான மற்றும் சுவாரசியமான திரைக்கதையில் விழிப்புணர்வுப் படமாக காட்டப்பட்டுள்ளது பாராட்டத்தக்கது" என்று கூறினார்.
**சலீம் குமார்** (Salim Kumar) (பிறப்பு 10 அக்டோபர் 1969) ஒரு இந்திய நடிகரும், நகைச்சுவை நடிகரும், இயக்குனரும் மலையாளத் திரைக்கதை எழுத்தாளரும் ஆவார்.  பெரும்பாலும் நகைச்சுவை பாத்திரங்களுக்கு பெயர் பெற்ற சலீம் குமார், மலையாளத் திரைப்பட வரலாற்றில் சிறந்த மற்றும் மிக முக்கியமான நகைச்சுவை நடிகர்களில் ஒருவராக கருதப்படுகிறார். 

தனது பிற்கால வாழ்க்கையில், குணச்சித்திர வேடங்களில் நடிப்பதில் வெற்றி கண்டார். 2010 ஆம் ஆண்டு *ஆதாமிண்டே மகன் அபு* திரைப்படத்தில் நடித்ததற்காக சிறந்த நடிகருக்கான தேசிய திரைப்பட விருதையும் வென்றார் (இத் திரைப்படம் ஆண்டுக்கான கேரள மாநில திரைப்பட விருதையும் வென்றது). இவரது இயக்கத்தில் வெளியான திரைப்படமான *கருத்த ஜூதன்* சிறந்த கதைக்கான 2017 கேரள மாநில திரைப்பட விருதை வென்றது. *அச்சானுரங்கத்த வீடு* (2005) படத்திற்காக இரண்டாவது சிறந்த நடிகருக்கான கேரள மாநில திரைப்பட விருதையும், சிறந்த நடிகருக்கான கேரள மாநில தொலைக்காட்சி விருதையும் (2013) வென்றுள்ளார்.

சொந்த வாழ்க்கை
--------------

குமார் வடக்கு பரவூர்-எர்ணாகுளம் மாவட்டத்தில் "சிரிக்கும் வில்லா" என்ற வீட்டில் வசிக்கிறார். இவருக்கு சுனிதா என்ற மனைவியும் சந்து, ஆரோமல் என இரு மகன்களும் உள்ளனர்.  இவர் கேரளாவில் இந்திய தேசிய காங்கிரசில் உறுப்பினராக உள்ளார். *ஈஸ்வர வழக்கிள்ளெல்லோ* என்ற நினைவுக் குறிப்பை எழுதியுள்ளார். *கொச்சின் ஸ்டாலியன்ஸ்* என்ற பலகுரல் குழுவை நடத்துகிறார். இது ரமேஷ் பிஷாரடி போன்ற பல திறமைகளை அறிமுகப்படுத்தியது.

மேற்கோள்கள்
-----------

வெளி இணைப்புகள்
---------------



1. ↑  "Co-passengers made disgusting faces when they saw me reading Shakeela's biography: Salim Kumar - Times of India". .
2. ↑  "Best Comedians of Mollywood". .
3. ↑  Jebaraj, Priscilla (19 May 2011). "South hogs limelight at 58th National Film Awards". *The Hindu* (Chennai, India). .
4. ↑  "സലിം കുമാറിനെ ചതിച്ചതാര്?, Interview - Mathrubhumi Movies". .
5. ↑  "Manorama Online | Women | Work & Life |". .
**அய்யன் அலி** (உருது: ایان علی) என்பவர் ஒரு பாக்கித்தான் சேர்த்த வடிவழகியும் பாடகியும் ஆவார். இவர் 2010-ல் வடிவழகி தொழில் செய்யத் தொடங்கினார் *வளர்ந்து வரும் சிறந்த பெண் மாடல்* என்ற பட்டத்தை வென்றார். இவர் *லக்ஸ் ஸ்டைல்* விருதுகளுக்கு நான்கு முறை பரிந்துரைக்கப்பட்டார். 2013 ஆம் ஆண்டில், இவர் "அய்யன்" என்று பகிரங்கமாக தன்னை குறிப்பிடப்படுவதை மட்டுமே விரும்புவதாகவும், "அய்யன் அலி" என்று குறிப்பிடுவதை நான் விரும்பப்படுவதில்லை என்பதை தெரிவித்தார்.

தொழில்
------

அய்யன் தனது பதினாறு வயதில் வடிவழகியாக தனது வாழ்க்கையைத் தொடங்கினார். இவர் 2010-ல் வடிவழகி தொழில் செய்யத் தொடங்கினார் *"வளர்ந்து வரும் சிறந்த பெண் மாடல்*" என்ற பட்டத்தை வென்றார். இவர் *லக்ஸ் ஸ்டைல்* விருதுகளுக்கு நான்கு முறை பரிந்துரைக்கப்பட்டார். ஹசன் ஷெஹர்யார் யாசின், கர்மா, சின்யெரே மற்றும் குல் அகமது போன்ற ஆடை வடிவமைப்பாளர்களுடன் இணைந்து இவர் பணிபுரிந்துள்ளார்.

மேற்கோள்கள்
-----------

1. ↑  "Ayyan won "Best female model award" at PMA 2012". 9 January 2013.. பார்த்த நாள்: 25 February 2013.
2. 1 2  "Ayaan: Pakistan's next top model". 4 September 2011.. பார்த்த நாள்: 25 February 2013.
3. 1 2  "Fashion Model Ayyan Calls For Correction of Her Name". 9 July 2013.. பார்த்த நாள்: 27 November 2015.
4. 1 2  "Ayyan won "Best female model award" at PMA 2012". 9 January 2013.. பார்த்த நாள்: 25 February 2013.
**அலி முகம்மது நாயக்கு (Ali Muhammad Naik) இந்தியாவைச் சேர்ந்த ஓர் அரசியல்வாதியாவார்.** இந்திய நாடாளுமன்றத்தில் இவர் உறுப்பினராக இருந்தார். குலாம் முகமது சாவுடன் கூட்டணி வைத்து பரூக் அப்துல்லாவைத் தள்ளிவிட்டு அவரது அரசாங்கத்தில் முதலிடத்தைப் பிடித்த சட்டமியற்றுபவர்கள் பலரில் அலி முகம்மது நாயக்கும் ஒருவராவார். குலாம் முகம்து சா இவரை வருவாய்த்துறை அமைச்சராக்கினார். 1990 ஆம் ஆண்டுக்குப் பிறகு, நாயக் மற்றும் கிட்டத்தட்ட அனைவரும் தேசிய மாநாட்டிற்குத் திரும்பி, போட்டியிட்டு சட்டமன்றத்திற்குத் தேர்ந்தெடுக்கப்பட்டனர்.  மாநிலங்களவையின் சபாநாயகராகவும் இவர் பணியாற்றினார். அனந்த்நாக் தொகுதியில் இருந்து முப்தி முகமது சையதை தோற்கடித்து நாடாளுமன்ற உறுப்பினராகவும் பணியாற்றினார். சம்மு & காசுமீர் தேசிய மாநாட்டுக் கட்சியின் உறுப்பினராக இருந்தார். 2006 ஆம் ஆண்டில் டிரால் பேருந்து நிலையம் அருகே தீவிரவாதிகள் நடத்திய தாக்குதலில் இவர் உயிர் தப்பினார்.  2017 ஆம் ஆண்டில் அலி முகமது நாயக்கு காலமானார்.

மேற்கோள்கள்
-----------

1. ↑  "NC pays tributes to Ali Mohammad Naik". April 22, 2017. .
2. ↑  "FORMER SPEAKER HURT IN ATTACK". March 13, 2015. .
3. ↑  "Governor, CM condole demise of Ali Muhammad Naik". April 23, 2017. .
ஈரான், துருக்கி மற்றும் ஈராக் ஆகிய நாடுகளின் எல்லைகள் சந்திக்கும் இடத்திற்கு அருகே ஈரானிய சாக்ரோசு மலைகளில் **கதர் ஆறு** (*Gadar River*) உற்பத்தி ஆகிறது. இந்த ஆறு உற்பத்தியாகும் இடத்திலிருந்து முதலில் தென்கிழக்கு திசை நோக்கி பாய்கிறது, பின்னர் உஷ்னு- சோல்டுஸ் பள்ளத்தாக்கு வழியாக தன் போக்கினை கிழக்கு நோக்கி மாற்றுகிறது. பள்ளத்தாக்கை விட்டு வெளியேறிய பிறகு, இந்த ஆறு வடக்கே திரும்பி உருமியா ஏரியின் எல்லையில் சதுப்பு நிலங்களில் பாய்கிறது. ஆற்றின் நீளம் தோராயமாக 100 கிலோமீட்டர்கள் (62 மைல்கள்) ஆகும். இந்த ஆற்றின் வடிகால் படுகை 1900 சதுர கிலோமீட்டர்கள் (730 சதுர மைல்கள்) எனவும் 2123 சதுர கிலோமீட்டர்கள் (820 சதுர மைல்கள்) பலவாறு மதிப்பிடப்பட்டுள்ளது. இதன் நீர் வெளியேற்று வீதம் வினாடிக்கு 0.34 கன சதுர மீட்டர் (12 கன சதுர அடி) ஆகும். உஷ்னு-சோல்டுஸ் பள்ளத்தாக்கு பல ஆயிரம் ஆண்டுகளாக குடியிருப்புப் பகுதிகளாக ஆக்கிரமிக்கப்பட்டுள்ளது என்பதற்கு ஹசன்லு டெபே மற்றும் ஹஜ்ஜி ஃபிரூஸ் டெபே போன்ற இடங்களில் நடந்த அகழ்வாராய்ச்சிகள் சாட்சியமளிக்கின்றன.

குறிப்புகள்
-----------

1. ↑  Voigt 1983
2. ↑  Ghaheri, Baghal-Vayjooee & Naziri 1999

மேற்கோள்கள்
-----------

* Ghaheri, M.; Baghal-Vayjooee, M.H.; Naziri, J. (1999), "Lake Urmia, Iran: A summary review", *International Journal of Salt Lake Research*, pp. 19–22, doi:10.1023/A:1009062005606 `{{citation}}`: Missing or empty `|url=` (help)
* Voigt, Mary M. (1983), *Hajji Firuz Tepe, Iran: the Neolithic settlement*, University Museum Monograph, vol. 50, Philadelphia: University Museum, ISBN 0-934718-49-0
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Yungia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***யங்கியா*** என்பது தட்டையான புழுக்களின் பேரினமாகும்.

சிற்றினங்கள்
------------

* *யங்கியா அவுரன்டியாகா* (தெல்லே சியாஜே, 1822)
* *யங்கியா திக்வேமரி* (ரிஸ்ஸோ, 1818)
* *யங்கியா டெபி* டாவிடாஃப், 1952

மேற்கோள்கள்
-----------

1. ↑  Delle Chiaje, S. (1823). *Memorie sulla storia e notomia degli animali senza vertebre del regno di Napoli*. **1**. Napoli: Fratelli Fernandes. பக். i-xii, 1-84.
2. ↑  Dawydoff, C. N. (1952). "Contribution à l'etude des invertebrés de la faune marine benthique de l'Indochine". *Bulletin Biologique de la France et de la Belgique, Supplement* **39**: 1–158.. பார்த்த நாள்: 12 April 2020.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q8061278
* விக்கியினங்கள்: Yungia
* BioLib: 43915
* GBIF: 4344068
* iNaturalist: 425287
* IRMNG: 1375417
* ITIS: 1038011
* என்.சி.பி.ஐ: 983908
* uBio: 4384625
* WoRMS: 142243

 |